PM Modi launches 5G services in India শনিবাৰে ভাৰতত 5G প্ৰযুক্তি মুকলি কৰা হয়। প্ৰধানমন্ত্ৰী নৰেন্দ্ৰ মোদীয়ে এই অত্যাধুনিক মোবাইল প্ৰযুক্তিৰ শুভাৰম্ভ কৰে। আৰম্ভণিতে দেশৰ কিছুমান চহৰত 5G সেৱা আৰম্ভ কৰা হ'ব। কেন্দ্ৰীয় চৰকাৰ আশাবাদী যে অহা দুবছৰৰ ভিতৰত সমগ্ৰ দেশতে 5G আৰম্ভ কৰা হ'ব।
টেলিকম বিভাগে জানিবলৈ দিছে যে প্ৰথম পৰ্যায়ত ভাৰতৰ কেইবাখনো চহৰত 5G সেৱা উপলব্ধ হ'ব। কলকাতা, দিল্লী, মুম্বাই, চেন্নাই আৰু আন কেইবাখনো চহৰ এই তালিকাত আছে। অৱশ্যে সম্পূৰ্ণ তালিকাখন এতিয়াও ৰাজহুৱা কৰা হোৱা নাই।
নতুন দিল্লীৰ প্ৰগতি ময়দানত ১ ৰ পৰা ৪ অক্টোবৰলৈ অনুষ্ঠিত হ'ব ইণ্ডিয়া ম'বাইল কংগ্ৰেছ। ইয়াৰ পৰাই প্ৰধানমন্ত্ৰীয়ে দেশত 5G প্ৰযুক্তি উদ্বোধন কৰে। দেৱালীৰ পৰা চহৰসমূহত 5G সেৱা আৰম্ভ কৰা হ'ব।
টেলিকম খণ্ডৰ বিশেষজ্ঞসকলে দাবী কৰিছে যে 5G প্ৰযুক্তি ভাৰতৰ বাবে যথেষ্ট লাভজনক প্ৰমাণিত হ'ব। ২০২৩ ৰ পৰা ২০৪০ চনৰ ভিতৰত ভাৰতৰ অৰ্থনীতিত কেৱল 5G প্ৰযুক্তিৰ বাবে অতিৰিক্ত ৫০ কোটি ডলাৰ আহিব।
লগতে পঢ়কঃ এবছৰত খাইছিল ৬২খন চামুচ; অস্ত্ৰোপচাৰ কৰিবলৈ লৈ চকু কপালত উঠিল চিকিৎসকৰ!
মুকেশ আম্বানীৰ কোম্পানী ৰিলায়েন্স জিঅ'ই 5G স্পেকট্ৰামৰ সৰ্বাধিক আৱন্টন লাভ কৰিছে। তেওঁলোকে ফিফ্থ জেনেৰেশ্যন বা 5G স্পেকট্ৰামৰ বাবে ৮৮ হাজাৰ ৭৮ কোটি চুক্তি লাভ কৰিছে।
বিশেষজ্ঞসকলৰ মতে 5G সেৱাত ইণ্টাৰনেটৰ গতি যথেষ্ট বৃদ্ধি হ'ব। ফলস্বৰূপে যিকোনো ডাঙৰ ফাইল, চিনেমা বা গান কেইটিমান মুহূৰ্তৰ ভিতৰতে ডাউনলোড হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
